ڕەشۆڵ

ڕەشید حاجی عەبدوڵڵا میرزا عەزیز ناسراو بە ڕەشۆڵ ھونەرمەند و کوردپەروەرێکی دیار و ناسراوی کوردستان بوو. ساڵی ١٩١٢ لە گەڕەکی سەرشەقامی شاری سلێمانی لە بنەماڵەیەکی ناوداری شارەکە لەدایکبووە. ڕەشۆڵ ھەر لە سەرەتای ژیانی لاوێتییەوە خولیای ھونەری گۆرانی و مەقام بووە. لە بیستەکانی سەدەی ڕابردوو لەگەڵ مەلا کەریمی ھونەرمەند چونەتە بەغدا و لەوێ چەند گۆرانیەکانیان تۆمار کردووە. ھەروەھا دوای کردنەوەی ڕادیۆی کوردیی بەغدا، چەند گۆرانی و مەقامێکی دیکەی تۆمار کردووە و لەرێی ڕادیۆکەوە لەسەرانسەری کوردستاندا ناسرا. بەھۆی نەخۆشییەوە ١٤ی تەمووزی ١٩٧٤ کۆچی دوایی کرد و لە دەربەندی ڕایات بە خاک سپێردرا.

 ئەختەری ڕەشۆڵ 
ئەختەری ڕەشۆڵ ساڵی ١٩٢٩ لە سلێمانی لەدایکبووە و ھاوسەریی ڕەشۆڵ بوو، ژنێکی ڕۆشنبیر و ئازادیخواز بووە؛ بە ئازا‌یەتی و تێکۆشەریی کوردانەی ناسرابوو، کە لە خۆپیشاندانی ھێنانەوەی تەرمی شێخ مەحموودی حەفید لە ساڵی ١٩٥٦ لە شاری سلێمانی بە گولەی پۆلیسی ئینگلیز کوژرا.

 سەرچاوەکان 

پۆل:گۆرانیبێژان
پۆل:گۆرانیبێژانی کورد
پۆل:سلێمانی
پۆل:مەقامبێژان